রানিতলা থানার উদ্যোগে ড্রোন ও ডগ স্কোয়াড নিয়ে বৃহৎ তল্লাশি অভিযান

মুর্শিদাবাদ: শনিবার ভোর থেকে রানিতলা (Ranitala) থানার উদ্যোগে শুরু হয়েছে ব্যাপক তল্লাশি অভিযান। থানার অন্তর্গত বিভিন্ন স্পর্শকাতর এলাকা চিহ্নিত করে সেখানে অত্যাধুনিক প্রযুক্তি ব্যবহার করে নজরদারি বাড়ানো হয়েছে। তল্লাশি অভিযানে ব্যবহার করা হচ্ছে ড্রোন, ডগ স্কোয়াড এবং মেটাল ডিটেক্টর টিম।

আরও পড়ুন: শান্তিপুরে শীতলা মন্দিরে দুঃসাহসিক চুরি, উধাও মন্দিরের সোনা–রুপোর গয়না

শুধু সংবেদনশীল এলাকাই নয়, অতীতে বিভিন্ন অনৈতিক কার্যকলাপে যুক্ত থাকা সন্দেহভাজন ব্যক্তিদের বাড়িতেও চলছে তল্লাশি। পুলিশের দাবি, আসন্ন উৎসব ও স্থানীয় পরিস্থিতিকে সামনে রেখে এলাকায় আইন-শৃঙ্খলা অটুট রাখতে এই সমন্বিত অভিযান অত্যন্ত গুরুত্বপূর্ণ।

প্রশাসন সূত্রে জানা গেছে, এই তল্লাশি অভিযানের মূল লক্ষ্য—অপরাধ দমন, নিরাপত্তা জোরদার এবং এলাকায় শান্তি-শৃঙ্খলা বজায় রাখা।